Lav et referat af nedenstående tekst:

Tekst:
Artiklen opdateres løbende som nye reaktioner kommer ind. Alle Folketingets partier med undtagelse af Nye Borgerlige landede mandag aften, efter lange forhandlinger, en aftale om en langsigtet genåbningsplan for Danmark. Det vækker glæde hos Brønderslev Bibliotek, hvor der her til morgen var livlig aktivitet med sms’er medarbejderne i mellem, for bibliotekerne står til at kunne genåbne 21. april i fase 3 af genåbningsplanen, som også - hvis alt går vel - omfatter de største indkøbscentre og stormagasiner, udendørsservering (med coronapas), museer og kunsthaller. Derudover åbnes der for indendørs idræt for unge under 18 år. Man har kunnet låne bøger på biblioteket i Brønderslev, men man har som låner ikke kunne komme ind på selve biblioteket de seneste måneder. Udviklingskonsulent Louise Eltved Krogsgaard fra Brønderslev Bibliotek glæder sig over udsigten til at genåbne. - Det bliver så godt at få brugerne ind igen. Vi ved, at de også glæder sig, siger Louise Eltved Krogsgaard. Hun fortæller, at der er god plads på biblioteket, og der er mange selvbetjeningsløsninger, så hun er overbevist om, at biblioteket kan genåbne på en corona-sikker måde. - Vi ved også, at de fælleskaber, som folk indgår i, er vigtige, og brugerne savner os, og vi savner dem helt vildt, lyder det fra Louise Eltved Krogsgaard, der tror at bibliotekerne kan få en rolle i genåbningnen, når det kommer til brug af det coronapas, der bliver en vigtig brik i genåbningsplanen. - Vi har altid haft den digitale læring som en del af vores DNA, blandt har vi lært brugerne om NemID, og bibliotekerne kan få en rolle, hvor vi viser, hvordan man skal bruge sit coronapas, siger Louise Eltved Krogsgaard. Artiklen fortsætter efter videoen.. Museumsdirektør: Det bliver som at vise billet Det er også 21. april at museerne få lov til at genåbne. Og på Utzon Center i Aalborg er man klar til at byde gæsterne indenfor. - Det er bare en god nyhed i dag. Vi har gået og bygget og stillet op både her på Utzon Center og Kunsten for at være klar, siger direktør for Kunsten og Utzon Center Lasse Andersson. Han ser ingen problemer i, at gæsterne skal fremvise et coronapas for at få adgang. - Vi er så vant til at tage imod gæster, der skal fremvise en billet, og vi er vant til at holde afstand, så for os er det ret lige ud ad landevejen, at hvis man vil have en billet, så viser man sit coronapas, siger Lasse Andersson. Selv om der er en måned til, at museerne kan genåbne, er Lasse Andersson bare glad for, at der nu er meldt en dato ud, og at der er noget at arbejde hen imod. - Nu ved vi, at foråret rent faktisk er her, siger Lasse Andersson. Artiklen fortsætter under videoen.. - Teater uden publikum er ikke teater 14 dage efter genåbningen af biblioteker, museer med mere, bliver det teatrenes tur. Den 6. maj kan Aalborg Teater således, efter planen, igen slå dørene op. Og den dato passer perfekt ind i Aalborg Teaters planer. - Vi havde planlagt to premierer lige omkring 1. maj, så nu er vi spændte på at se publikum igen, siger teaterchef Hans Henriksen. Han peger på, at et teater uden publikum slet ikke er noget teater, så derfor glæder det ham, at der nu er sat dato på, hvornår der igen kan bydes velkommen til publikum. - Selv om vi har haft fine eksperimenter med at streame teater, så er det stadigvæk uden publikum i salen, men der er ikke noget, der kan erstatte et publikum i salen, hvor man er tilstede i samme rum, siger Hans Henriksen. Der er stadig usikkerhed omkring, hvor mange publikummer der må være i salen, og hvordan retningslinjerne i det hele taget bliver i forbindelse med genåbningen. - Vi skal bare blive ved med at planlægge, så må vi tage højde for det der kommer undervejs. Vi håber, at det bliver som før jul, for det var en god måde at have publikum i teatret på, hvor vi havde en halvfyldt sal, og det var der helt styr på, og det var forsvarligt også i forhold til at lukke folk ind og ud af salen, siger Hans Henriksen, som ikke mener, at det bliver noget problem at håndtere coronapasset, som udover billetten giver adgang til teatersalen. Artiklen fortsætter under videoen.. Den 21. april bliver også dagen hvor Aalborg Storcenter igen kan slå dørene fuldt op. Siden lige før jul har langt de fleste af centrets over 60 butikker været tvunget til at holde lukket, men der har stadig været aktivitet i centrets dagligvarebutikker samt i apoteket og flere optiker-forretninger. Centerchef Preben Bjerregaard, der i flere måneder har været chef for et center med kun en brøkdel af den normale aktivitet, glæder sig over, at der nu er sat dato på genåbningen af storcenteret. - Det er dejligt at få noget afklaring på tidsplanen. Når vi kommer til 11. maj har vi haft lukket et halvt år på et år og det er jo en helt umulig situation for os, så jeg synes det er rigtig godt, vi får en tidsplan og en tidsramme. Vi kunne godt være klar til at åbne om 10 minutter. Nu bliver det den 21. april og i vores worst case-scenarie har vi regnet med, at det blev den 26. april og vi havde håbet, vi kunne åbne op lige efter påske - den 6. april, men sådan skulle det ikke være. En af de butikker, der kan slå dørene i Aalborg Storcenter op den 21. april - hvis alt går vel - er guldsmedeforretningen Henrik Ørsnes hvor distrikslede Stine Pehrson også er glad for udsigten til at kunne åbne: - Det har været en meget uvis situation, så det at have en dato er rigtig dejligt. At vi havde håbet på den 6. april er en anden snak, men vi er glade for at have en dato nu.

Referat:
Den langsigtede genåbningsplan skaber glæde rundt om i Nordjylland. Men mange havde gerne set, at de var lidt længere fremme i køen.